Magnolia-laukku - Kotiliesi.fi
Magnolia-laukku
Pikku käsilaukku sopii kauniisti sifonkisten ja kiiltävien mekkokankaiden vierelle. Tee itselle tai häälahjaksi ystävättärelle.
Toteutus: Riitta Virtanen ja Katja Lehtonen
Valmis koko: n. 33 x 32 cm
Tarvikkeet: Pirkanmaan Kotityö Oy:n paksua Pirkka-lankaa tex 285 x 2 (100 % WO, vyyhti 100 g)
vaaleanpunaista (1951) 150 g.
Pirkanmaan Kotityö Oy:n Sirkka-ryijylankaa tex 140 x 3 (100 % WO, vyyhti 100 g) valkoista 1011, 30 g.
Pirkanmaan Kotityö Oy:n Fanttilankaa tex 1111(100 % villa) valkoista 6002, 1 m.
Lisäksi tarvitset: 4 metallilenkkiä, kirjontaneulan, luonnonvalkoista ompelulankaa ja neulan.
Neuletiheys: 8 s ja 10 krs = 5 x 5 cm.
Neulominen: Luo 44 s ja neulo sileää tasona lisäten molempiin reunoihin joka 7 kerros 10 x 1 s. = 64 s Neulo, kunnes korkeus on 40 cm. Sitten kavenna molemmissa reunoissa joka 7 kerros 10 x 1 s = 44 s. Kun koko kappale on 80 cm korkea, päättele silmukat.
Viimeistely: Ompele sivusaumat, jätä yläreunasta 10 cm ompelematta molemmin puolin.
Vanutus: Aloita laukun vanuttaminen pesukoneessa 30 asteen hienopesussa, käytä tavallista pesujauhetta. Vältä voimakasta linkousta. Tulos voi vaihdella käytetyn koneen mukaan, mutta vanumista lisää esimerkiksi laukun laitto pesupussiin ja vanhan lakanan tai vastaavan mukanaolo koneessa. Pysäytä kone välillä ja tarkkaile huopumista. Tarvittaessa voit toistaa pesukertoja ilman pesuainetta. Muotoile laukku kosteana.
Kirjominen: Jäljennä malli kangasliidulla vanutetulle pohjalle. Kirjo kuviot ketjupistoilla. Päättele langanpäät nurjalle jo kirjotun alueen alle.
Kahvat: Ompele metallilenkit kassin molempien yläliepeiden ulkoreunoihin Pirkka-langalla. Leikkaa Fanttilanka 50 cm pätkiksi, viistoa päät. Pujota Fanttilangan pää metallilenkin läpi ja ompele se ompelulangalla n. 5 cm:n päähän kiinni varsinaiseen kahvaksi jäävään Fanttilankaan. Tee sama kiinnitys kolmen muun metallilenkin läpi. Voit häivyttää Fanttilangan kiinnityskohtaa huovuttamalla sitä hieman käsin lämpimällä vedellä.
Hoito: Pese neule käsin viileässä 30 asteen tasalämpöisessä vedessä miedolla pesuaineella kevyesti puristellen. Lämpötilan vaihtelut ja kova hankaus aiheuttavat villan vanumisen. Muotoile kosteana oikeaan muotoon. Kuivaa tasaisella alustalla ilmavassa paikassa. Höyrytä kevyesti.
=) 19.3.2011
oikun on soma kassi …minun sormilla tollanen ei onnistuis
katri-johanna 24.4.2012
Hei, missä on kuvio jonka voin kopioida?
t 3.2.2013
kiva idea ja vielä nätti veska!!!!
Hieno laukku mutta 12.7.2014
Ihan vain sitä, että sana kirjoitetaan magnolia, jos tuota trooppista kukkaa tarkoitat, jota laukun kirjontakuvio muistuttaa.
Kommentoi juttua: Magnolia-laukku